Nordland

Hertugdømmet Nordland er et fyrstendømme liggende i det nordvestlige Imperiet, der grænser op til Middenland mod øst og Bacharach mod syd. Det er et af de få imperielle fyrstendømmer med en kyststrækning og har en befolkning vidt kendt for dets maritime viden, om dette så er fiskeri, fragt eller søslag. Nordland er også hjemsted for en stor del af den imperielle flåde og et af dennes tre hovedkontorer.

Nordlands hertug er den blot 7-årige Victor 2., der kom til magten efter hans far, Theodor 4., og ældste bror omkom i et tragisk skibbrud. Den virkelig magt ligger dog hos Victors onkel, Thorwald "den Sorte Griff" Gauss-Bildhofen, der er en hårdfør og konservativ hersker, som tidligere har været admiral i den imperielle flåde.

## Historie

Nordland er et nyere hertugdømme og området, der er blevet til Nordland, har været dele af mange forskellige grevskaber, markgrevskaber, hertugdømmer og endda storhertugdømmer, f.eks. har Middenland  i længere periodere kontrolleret store dele af hvad der ville blive Nordland.

I 41 5E bestod Nordland af fyrstedømmet og Leerland  og markgrevskabet Nordküste. Disse blev regeret af henholdsvis Hertuginde Eleonora 1. von Hanau og Markgrev Victor "Arendals Skræk" Saxe-Altenburg, der var en vassal under Middenland. Disse tog hersker blev viet i vinteren 41 5E og indledte et tæt samarbejde mellem deres provinser. De var også store støtter af Kejser Magnus, og efter de havde hjulpet ham med at besejrer Arendal  og dets allierede i den 2. Krig om Kloen blev de to provinser slået sammen til fyrsten-og hertugdømmet Nordland. Siden da har Nordland været et selvstændigt fyrstedømmet, dog i perioden 184 - 201 5E var det underlagt de middenlandske storhertugere.

Siden 201 5E har Nordland været kontrolleret af Gauss-Bildhofen slægten, der er et kadethus af Bildhofen familien. De har i alt haft fem hertuger af Nordland. I 279 5E døde hertug Theodor 4. og hans ældste søn Heinrich i et skibsbrud, da de var på vej til Arendal grundet diplomatiske anliggende og blev ramt af en storm. Det udløste lidt af en krise, da Theodors næstældste søn Erich var blevet biskop af Wittmund  og havde dermed frasagt sig sin arveret, og den næste arving efter det var den da blot 3-årige Victor. Krisen varede et halv år, hvor der var et interregnum mens hertugdømmets vassaler, ledende adelige og gejstlige, Ar-Ulric og visse eksterne magter prøvede at finde en løsning. Den sluttede med at Victor blev udnævnt til hertug og hans onkel Thorwald "den Sorte Griff" blev hans ledende regent og fungerende hertug, mens broren Erich blev ansvarlig for opdragelsen af den nye hertug og et ledende medlem af regeringen sammen med patriark Helmut af Leer, der blev udnævnt til førsteminister.

## Religion

Den mest udbredte religion i Nordland er ulricanisme, og har været det siden før Imperiets grundlæggelse. Nordland har to patriarker, en i Dietershafen  og i Leer. Udover Ulric tilbeder mange nordlændere langs kysten også Maanan, havenes gud, i et stort omfang. I mange af sydlige dele af landet er der også store minoriterer af teutonske sigmariter.

## Geografi

Nordland har et varieret terræn. Langs kysten er der sletter og moser, mens inde i landet er der mange markarealer og store skove. Langs den nordvestlige kyst af Nordland er deres også Dieters Klint eller den Hvide Klint, som grundet et utroligt højt indhold af kalt er kridthvid. Ved grænsen til Middenland findes den lille bjergkæde Fichtel-Bjergene, og en række højdedrag med mange saltminer. De fleste større byer ligger langs kysten eller i nærheden af de saltrige miner.

## Demografi

Den mest udbredte etnicitet i Nordland er teutonere. De udgør klart den største del af befolkning og er lederne af landet bådet på lokal og national plan. Adlen af både de teutonske provinser og dem domineret af andre etniciteter består næsten udelukkende af teutonere.

På Nordlands nordlige øer er der minoriterer af arendalere, mens at i de sydlige provinser er der store minoriterer af westerlændere, som ofte har været i konflikter med de herskende teutonere. Få af disse konflikter har endda udviklet sig til fulde oprør, ofte støttet af den Westerlandske Liberations Front. Oprørene har haft mange forskellige ønsker, nogle ville være et selvstændigt fyrstendømme, andre blive en del af Marienburg og andre igen vil skabe en ny nation for alle westerlændere.

## Industri

Nordlands industri er hovedsageligt baseret på og omkring fiskeri. De bliver fanget både langs kysten og i Nordlands mange moser, floder og søer. Store mængder af det salt, der også bliver gravet frem i Nordlands saltminer, bliver også brugt til at salte de fangede fisk, så de kan transporteres videre til store dele af den Gamle Verden.

Udover fisk er der også stor tradition får svineavl og skovbrug i indlandet af Nordland. En af de største købmændsgiganter indenfor svineavl og kødhandel, Sander Puttkammer, som ejer Putt Kompaniet  kommer endda fra Nordland. Firmaet, der fremstiller langtidsholdbar grisekød-og fedt, kaldet spam, har også hovedkvarter i Dietershafen , hvorfra det transporterer sine varer til Marienburg, og videre til store dele af verden derfra.

## Militær

   Nordlands bevæbnede styrker består af 2 armékorps. 1. Armékorps har hovedkvart ved fortet Dieters Türm, der ligger ved siden af Dietershafen. Den består af 1. Infanteridivision, der indeholder 1., 2. og 3. infanteriregiment. 1. Armékorps inkluderer også 1. kavaleridivision, som består af 1. kavaleriregiment, samt 1. artilleridivision.

Det 2. armékorps har hovedkvarter i Aurich i det sydlige Nordland. Den består af 2. infanteridivision, som indeholder 4. og 5. infanteriregiment. Derudover er 2. kavaleridivision, bestående af 2. kavaleriregiment, også en del af 2. armékorps.

Endvidere kan de rejse yderligere 10.000 tropper i form af militser og veteraner i tilfælde af krig.

Størstedelen af Nordlands militær udgøres dog af deres flåde, som består af 3 orlogsmænd, 6 barker, 8 galleoner, 19 caraveller og 25 briger. Ud over besætningen på skibene har Nordland også to marine armeer med speciale i at kæmpe på og borde skibe.

## Berømte Nordlændere

* **Victor 2. Gauss-Bildhofen**: den nuværende hertug af Nordland.
* **Thorwald "den Sorte Griff" Gauss-Bildhofen**: Den strenge og hårdfører regent af Nordland, der kom til magten efter hans bror døde i en skibsulykke. Han har deltaget i mange militære kampagnier både for Nordland og Imperiet. Han er især frygtet for at ridde i kamp på sin sorte griff  iført sin sorte rustning, samt hans skræmmende brug af artilleri mod alt hvad der kunne være en tænkelig trussel.
* **Sander Puttkammer**: En købmand fra Dietershafen, der er blevet en af Nordlands rigeste borger ved at sælge langtidsholdbar grisekød-og fedt, kaldet spam, til provinser Imperiet over. Spam er blevet meget populært blandt de laveste klasser, der sjældent har råd til frisk kød og som ikke har noget imod at spise noget lavet af 20% salt, 80% fedt og 0,1% kød.
* **Ar-Manaan**: En tidligere Ar-Ulric, der var kendt for sin glæde for havet, og fik tilnavnet Ar-Manaan (valgt af Manaan), da man skulle tro han hellere ville være på havet end i Middenheim. Han stod bag konstruktionen af det kolosalle skib Ulrics Storm, der transporterede ham selv og en stor besætning af gejstlige rundt til de nordlige lande for at forkynde Ar-Ulrics ord, budskaber og forøge hans indflydelse og magt i disse regioner.
* **Franz Schuhmann:** En oprører, kendt som den Blodige Skomager, der var med til at lede revolutionsgrupper i løbet af Revolutionsåret. Han formåede at slå mange adelige ihjel før han selv blev brændt på bålet af middenlandske tropper, der fangede ham, da han prøvede at flygte ud af Imperiet.